open-index/open-wikipedia-markdown huggingface dataset:
Akershus slottskirke

**Akershus slottskirke** (**Garnisonskirken**) er Forsvarets hovedkirke. Garnisonspresten har ansvaret for å planlegge og koordinere gudstjenester og kirkelige handlinger. Kirken ligger i etasjen under Christian IVs sal på slottet.

Det har etter all sannsynlighet vært kirke eller kapell på festningen siden Håkon V Magnussons tid på begynnelsen av 1300-tallet.

Den nåværende kirken ligger i sydfløyen på Akershus slott hvor deler av første etasje ble innredet som kirke etter en brann i 1527. Etter denne brannen ble hele den sydlige fløyen tatt i bruk som kirke.

I 1577&ndash;1578 ble kirken utvidet slik at den omfattet hele første etasje. I Christian IVs tid som konge ble den ominnredet og arbeidet pågikk fra 1624 og utover.

Under Christian VI skjedde det flere forandringer. Om det var kongens Norgesreise i 1733 som var utløsende årsak er uvisst. Men året etter kom arkitekt Philip de Lange opp fra København i forbindelse med en prosjektert ombygging av Akershus og han ble i Christiania til året etter.

I årene 1738&ndash;1740 ble det foretatt en omfattende restaurering. I *[[Oslo byleksikon]]* er Elias David Häusser oppført som generalbyggmester og hos kirkebyggdatabasen Kirkesøk er Philip de Lange nevnt som arkitekt.  Kirken fikk de nåværende vindusåpningene, altertavle, prekestol og døpefont. Inventaret er utført etter tegninger av Häusser. Altertavlens midtfelt er et usignert maleri som antagelig er av Johan Georg Ziesenis.

Interiøret ble endret igjen rundt 1820 og ca. 1920 ble kirken delvis restaturert av Holger Sinding-Larsen.

Nytt orgel med 21 stemmer ble innviet september 2024. Det er bygget av Weimbs Orgelbau og erstattet et 14 stemmer stort orgel fra 1967 bygget av Norsk Orgel- og Harmoniumfabrikk. Begge orgler har kong Haralds monogram i fasaden. Det gamle orglet ble lagret og siden satt opp i Verdalsøra kapell. 

Det kongelige mausoleum ligger under slottskirken.

Sanct Johannes-Guttene var knyttet til kirken i en årrekke og bar bar da navnet Sanct *Johannes-Guttene &ndash; Akershus slottskirkes guttekor*.

## Gudstjenester
Gudstjenestene i vårsesongen åpner på Maria Budskapsdag (medio mars) og avsluttes i månedsskiftet juni/juli. I høstsesongen er det gudstjenester fra begynnelsen av august til og med første søndag i advent. I disse periodene feires det høymesse i Akershus slottskirke hver søndag klokken 11.00 og ved andre kirkelige høytidsdager.

## Referanser


## Eksterne lenker
* 
* 
* Akershus slottskirke på Forsvarsbyggs hjemmesider
Nettdating

**Nettdating**, eller **online dating**, er et samlebegrep for de aktivitetene og tjenestene en bruker for å finne venner, kjærester og sexpartnere ved hjelp av Internettet. Nettdating innebærer at man oppretter en offentlig profil på en nettdatingside og videre har «stevnemøte» på nettet og blir kjent når man chatter med hverandre. Det vil si å føre en skriftlig samtale på nettet. 

Etterhvert som nettdating har blitt mer populært, har det også skjedd en oppdeling i nettdatingsbransjen. Det finnes nå egne nettdatingtjenester basert på alder, interesser, trosretning, legning og også hva man leter etter. Den mest distinkte forskjellen mellom de ulike nettdatingtjenestene er seriøsiteten. Noen velger å rette seg mot en yngre målgruppe, og vektlegger flørting, mens andre hovedsakelig retter seg mot voksne mennesker. Den siste gruppen baseres gjerne på vitenskapelige teorier og relasjonsmatch. Nettsider for matchmaking, som Sukker.no, Møteplassen, be2 eller Elitesingles, er rettet mot dem som er på leting etter et seriøst forhold. I tillegg til nettdatingsider med matchingsystemer er det også mange som benytter seg av en daterådgiver for å gjøre nettdatingen bedre.

## Markedet
På markedet i dag finnes det mange forskjellige tilbud av ulike datingsider. Man kan skille mellom internasjonale, nasjonale og regionale tilbud. I tillegg finner man også flere nisjesider.
I undersøkelser fra 2013 vises det at 450.000 nordmenn aktuelt logger seg inn på datingportaler på internett. Videre 250.000 logger seg inn på datingsider for casual dating (sidesprang, swingers, fetisj). Omsetningen til norske datingportaler på internett i 2012 skal ha ligget på 142,5 millioner kroner. Dette er en økning på ca. 12% fra 2011. For 2013 forventes en økning på 5-10%.

Ifølge ulike undersøkelser starter rundt 25% av alle forhold på internett. 

## Kritikk og svindleri
Brukernes troverdighet og motiver til å registrere seg, blir sjekket på forskjellige måter av de ulike datingsidene. Dette gjøres for å forhindre at en og samme person registrerer seg på datingportalen med flere profiler. Men det er ikke til å unngå at en og annen person med feil motiv, melder seg inn på en datingside. Å skille mellom seriøs partnerformidling og formidling av sidesprang er nesten ikke mulig, uansett hvor tydelig og godt datingsidene prøver å vise utad hvilke målgrupper deres sider er rettet mot. 
I mange land har man problemer med de såkalte "Romance Scam" som er en form for bedrageri. Det er gjerne afrikanere som på datingsidene utgir seg for å være forretningsmenn eller eldre kvinner som sender løfter om evig kjærlighet, for til slutt å be om penger under påskudd at det har skjedd en nødssituasjon. Internasjonalt er skaden av slikt bedrageri anslått til å ligge på rundt 100 millioner euro årlig. Alene i 2011 tok FBI imot skaderapporter fra amerikanere på over 50 millioner dollar til sammen.

## Se også
*Chatting
*Stevnemøte

## Referanser
Sharleen Spiteri

**Sharleen Eugene Spiteri** (født 7. november 1967 i Glasgow) er en skotsk sanger. Hun er vokalisten i bandet Texas, som blant annet har hiten «Summer Son». Hun var gjestesanger på Rammsteins låt «Stirb nicht vor mir» («Don't die before I do») fra albumet *[[Rosenrot (album)|Rosenrot]]*. I 2002 fikk hun en datter. Hun har maltesisk, italiensk og irsk opphav. Før hun begynte å synge jobbet hun som frisør.

## Referanser


## Eksterne lenker
* 
* 
* 
*
Ibrahima Sonko

**Ibrahima Sonko** (født 22. januar 1981 i Bignona, Ziguinchor i Senegal) er en senegalesisk fotballspiller som til daglig spiller i den tyrkiske klubben Akhisar Belediyespor. Han kom til Stoke i 2008 fra Reading FC, og har tidligere spilt i Grenoble Foot 38 og Brentford FC. Han er 191&nbsp;cm høy.

## Referanser


## Eksterne lenker
*
Norsk Fjellsportforum

**Norsk Fjellsportforum** (**NF**) ble startet i 1988 og er et samarbeidsorgan for frivillige og kommersielle arrangører innenfor fjellsport i Norge.

I Norge finnes det i motsetning til f.eks. i alpelandene ingen yrkesbeskyttelse for fjellførere. Det vil si at hvem som helst kan kalle seg fjellfører og ta betalt for å ta med mindre erfarne personer på tur. Norsk Fjellsportforum har utarbeidet en Nasjonal Standard for instruktører, førere og kursarrangører i fjellsport, og medlemmene har forpliktet seg til å følge denne standarden.

## Medlemmer

Medlemmer i Norsk Fjellsportforum er ikke personer, men fjellsportgrupper, klatregrupper, kursarrangører, føringsbedrifter og andre grupper med tilstrekkelig kompetanse innen fjellsport.

Det er tre nivåer av godkjenning som gis på bakgrunn av kvalifikasjonene til fjellsportaktøren:
*Det laveste nivået (nivå 0) gir godkjenning til å arrangere føringsturer og kurs for begynnere. 
*Det midterste nivået (nivå 1) gir godkjenning til å utdanne instruktører. 
*Det høyeste nivået (nivå 2) gir godkjenning til å utdanne fjellkursledere.

På Norsk Fjellsporforums nettsider finner man lister over aktører som er godkjent på de forskjellige nivåene.

## Arbeidsområder

Forumets arbeidsområder er:
*Ulykkesforebygging og ulykkesregistrering for klatring og fjellsport
*Retningslinjer for kompetansekrav til veiledere på fjellsportarrangementer (kurs og føring)
*Retningslinjer for kompetansekrav til utdanning av veiledere innen fjellsport (først og fremst instruktørkurs)

De to sistnevnte punktene ivaretas gjennom Nasjonal Standard for instruktører, førere og kursarrangører i fjellsport.

## Se også

*Fjellsport
*Fjellfører
*Nasjonal Standard for instruktører, førere og kursarrangører i fjellsport

## Eksterne lenker

* Norsk Fjellsportforum
* Nasjonal Standard for instruktører, førere og kursarrangører i fjellsport 2018 (PDF)
* Nortind – Norske Tindevegledere
Rolf Larsen (forfatter)

**Rolf Larsen** (født 1948 i Bergen, død 2002 i Bergen) var en norsk forfatter. 

Han debuterte med diktsamlingen *BOOM* i 1969 og deltok samme år i «gruppeboken» *[[Åtte fra Bergen]]*. I tillegg til flere diktsamlinger ga han ut en kriminalroman og to bøker om Ludwig Wittgenstein.

## Bibliografi
;Dikt
* *BOOM* (1969)
* *Landskaper* (1971)
* *Koreografier* (1991)
* *Overføringer* (1993)
* *Tidlige dikt (1966–1971)* (2006)
;Prosa
* *Om alle mann var døde* – kriminalroman under psevdonymet J.J. Danielsen sammen med Finn Petter Kvamme (1978)
;Sakprosa
* *Det stille alvoret. Ludwig Wittgenstein i Norge 1913-1950*. Sammen med Knut Olav Åmås (1994)
* *Wittgenstein and Norway*. Red. sammen med Kjell S. Johannessen og Knut Olav Åmås (1994)

## Referanser
Kartfestivalen

**Kartfestivalen** var en musikkfestival som ble avholdt på Gvarv i Midt-Telemark i midten av august. Den var en viktig begivenhet i regionen og trekker hvert år flere tusen mennesker.

Festivalen oppsto først i 2005 som et samarbeidsprosjekt mellom Bjørn Thore Andreassen, Jo Henning Kåsin og Øyvind Dag Dahle. Den markerte seg sterkt allerede første år. Profilen den gangen, som ennå ligger fast, bygger på et ønske om å sette sammen en opplevelse der band i vannskorpa får en mulighet til å vise seg fram. Etter hvert som festivalen har modnet noe, har band som The Avett Brothers, Bob Geldof, Jethro Tull, Waterboys, Glenn Hughes,  The Presidents of the United States of America fått anledning til å spille. I sitt første år ble Kartfestivalen kåret til Årets Telemarking av Vardens lesere. 

Kartfestivalen ble i 2008 verden første heløkologiske musikkfestival der all mat og alkoholholdig drikke er økologisk. Kartfestivalen har fått Oikos sin høyeste utmerkelse og er miljøfyrtårnbedrift. Festivalen er en av Norges mest anerkjente kontra sitt miljøfokus og fikk bl.a. omtale over flere sider i Aftenposten i 2013.

I 2011 fant festivalen sted 18.-20. august og hadde blant andre Gogol Bordello, The Waterboys og Joe Lynn Turner på plakaten.Festivalen ble en stor suksess med publikumsrekord, flere terningkast 6 i avisene og fatastisk atmosfære. Mange prates om de forskjellige «hidden acts» som blant annet inkluderte Salongorkesteret, gitarist Martin Solvoll, fyrverkeri, flammeblåsing mm.

Kartfestivalen feirer sitt 10-årsjubileum 15-16 august i 2014. Blant artisten som kommer til Gvarv dette året er danske D-A-D, svenske Graveyard, Sivert Høyem, Odd Nordstoga, Skambankt, Blaze Bayley, Jonas Alaska, Hoist!, Atlanter, Tilted Smile, Off Axis, ugras, Ni Liv mm. Festivalen hadde programslipp på ærverdige Lindheim gård der bl.a. Lindheim Ølkompani finner sted. Telemarksbandet The Lone Pine, som tidligere på året toppet den norsk iTunes listen, spilte sitt debutalbum i solskinnet.

Kartfestivalen ble arrangert 12.-13. august i 2016 med bl.a. The Temperance Movement, Karpe Diem, Odd Nordstoga, Stein Torleif Bjella på plakaten

Band som har spilt på Kartfestivalen
*The Avett Brothers
*The Wombats
*Gogol Bordello
*Jethro Tull
*The Waterboys
*Glenn Hughes
*DumDum Boys
*Big Bang
*Susanne Sundfør
*Marit Larsen
*The Presidents of the USA
*Skambankt
*Joe Lynn Turner
*Come Taste The Band

## Referanser


## Eksterne lenker
* Kartfestivalens offisielle side
* Kartfestivalens offisielle Facebook-side
* https://web.archive.org/web/20140530000923/http://www.midt-telemark.com/hva-skjer/festivaler/kartfestivalen-15.-17.-august
* http://www.nrk.no/telemark/disse-skal-spille-pa-kartfestivalen-1.11662617
* http://www.telen.no/kultur/odd-feirer-ti-ar-pa-kartfestivalen-1.8277896
* http://www.varden.no/kultur/nye-navn-til-kartfestivalen-2014-1.1155506
Benny Golson

**Benny Golson** (1929–2024) var en amerikansk jazzmusiker (saksofon) og komponist.

Etter studier ved Howard University (1947–50) ble han med i Tadd Damerons orkester (1953) og Lionel Hamptons orkester (1953). Han komponerte *Blue walk* (innspilt av James Moody i 1956) og *Stablemates* (innspilt av Miles Davis i 1956), ble med i Dizzy Gillespie Big Band (1956–1958) som spilte inn Golsons *I remember [[Clifford Brown|Clifford]]* (1957) og *Whisper not* live fra Birdland (1957).

I sitt eget band Benny Golson's New York Scene hadde han med seg musikerne Art Farmer og McCoy Tyner, Jimmy Cleveland, Gigi Gryce, Sahib Shihab, Wynton Kelly, Paul Chambers og Charlie Persip. Fra 1958 til 1960 spilte Golson i Art Blakeys Jazz Messengers, som ga ut det kjente albumet *Moanin* (1958), med fire av Golsons  komposisjoner, deriblant *Blues march*, *Along came Betty* og *Are you real?*. Hans egen «jazztett» med Art Farmer var et av datidens hard bop-band (1959–1962). I 1964 reiste han rundt i i Europa, og spilte på Moldejazz i 1964. Han skrev siden filmmusikk til blant annet *[[M*A*S*H]]* og *[[Cosby Show]]*, og foreleste ved William Paterson University i New Jersey 1989–1991. Han etablerte også saksofonorkesteret Roots (fire utgivelser, 1995–), og ga ut egne plater som *Up jumped Benny* (1996), den Grammy-nominerte *Tenor legacy* (1997) samt *One day, forever* (2000). Med Benny Golson Quintet ga han ut albumet *That's funky* i 1995.

## Referanser


## Eksterne lenker
* 
* 
*
Gula Tidend

***Gula Tidend*** var en avis som ble utgitt fra 3. desember 1904 til 1. juni 1996.
Den var en fortsettelse av avisen *Bergenhus* som ble utgitt i 1904.

*Gula Tidend*s hovedkontor lå i Bergen, og hovedmålet var nynorsk. Avisen fungerte som et organ for målrørsla. Grunnlegger og avisens første redaktør var Johannes Lavik. I 1905 kjøpte Lavik opp *Bergenhus (Nordhordlands Avis)* for å slå den sammen med *Gula Tidend*.

*Gula Tidend* var en forholdsvis stor avis, men da Tyskland angrep Norge 9. april 1940, stanset de ansatte utgivelsen av avisen øyeblikkelig, for at dens norrøne ideologi ikke skulle bli misbrukt av den nye tids myndigheter. *Gula Tidend*, som aldri utga en nazifisert avisside, nådde aldri gamle høyder da den igjen kom ut etter krigen. I etterkrigstiden falt opplagene etter hvert som bruken av nynorsk falt, og i 1996 var det slutt.

Gulaprisen er en journalistpris til minne om *Gula Tidend*.

## Referanser


## Litteratur
*Per Håland: *Gula Tidend i 75 år; Eit liv i strid for fridom og norskdom, bygdenorsk kulturarv og norsk bondereising på fullnorsk målgrunn*, Bergen 1979.

## Eksterne lenker
*
Aristokrates fra Athen

**Aristokrates fra Athen** (gresk: Ἀριστoκράτης) var en gresk mann som levde en gang på 400-tallet f.Kr., som Demosthenes skrev en tale mot, kalt *mot Aristokrates* (κατὰ Ἀριστοκράτους), kort tid før 352 f.Kr. for Euthykles, som hadde beskyldt Aristokrates for å forslå en ulovlig forordning i overfor Karidemos, en eventyrer fra Euboia. Sistnevnte opptrådte som en slags førsteminister for den trakiske fyrsten Kersebleptes og ønsket å ta full kontroll – med athenernes hjelp – over de tidligere områdene til kong Kotys I.

## Litteratur
*Demosthenes, *Speeches*, «Against Aristocrates», A. T. Murray (oversetter); Cambridge, Massachusetts, - London, 1939
* Smith, William (1867): «Aristocrates (4)»  i: *Dictionary of Greek and Roman Biography and Mythology*, Boston
Johannes Lavik (1856–1929)

**Johannes Lavik** (født 1. februar 1856 i Hosanger, død 14. februar 1929 i Bergen) var en norsk redaktør, avismann og nynorskforkjemper.

Lavik flyttet til USA der han i 1878 ble lærer på Augsburg presteseminar i Minneapolis. Han studerte gresk og historie ved University of Minnesota før han i 1882 flyttet tilbake til Norge. I 1886 tok han filologisk embetseksamen i Kristiania.

Fra 1880 til 1890 drev Lavik sammen med Paal Bergh en høyere skole, den såkalte «Studentfabrikken», på Voss. Fra 1890 til 1893 var han redaktør i Firda, fra 1894 til 1904 redaksjonssekretær i *[[Bergens Tidende]]*. I 1904 grunnla han *[[Gula Tidend]]* etter å ha blitt sagt opp fra stillingen i *Bergens Tidende*, og han ble *Gula Tidend*s første redaktør. I perioden 1921–27 var han redaktør for Norges Bondelags organ *[[Bondebladet (tidsskrift)|Norges bondeblad]]*, fra 1927 redaktør for tidsskriftet *[[Norrøna (tidsskrift)|Norrøna]]*.

Lavik var en sterk forkjemper for nynorsk. Fra 1896 var han i noen år formann for Vestmannalaget, hvor han også var styremedlem resten av livet. 

Johannes Lavik var sentral i dannelsen av Noregs Mållag. Mållaget ble vedtatt dannet på et målstevne i Kristiania i februar 1906 etter benkeforslag fra Lavik. Han satt selv i flere år i Mållagets styre.

## Referanser
Jimmy White

**James «Jimmy» Warren White** (født 2. mai 1962) er en engelsk profesjonell snookerspiller som anses som den mest populære spilleren gjennom tidene.

White har vunnet tilsammen ti rankingturneringer, den første var Classic i 1986. Men han har aldri vunnet VM til tross for at han har vært i seks finaler. I fire av disse finalene tapte han for Stephen Hendry.

Han har to sesonger vært rangert som nummer to i verden og han gjorde et maksimum break under VM i 1992. White er fremdeles aktiv, men har i de siste årene dalt på verdensrankingen og var for sesongen 2009/2010 rangert som nummer 56.

White ble utnevnt til medlem av Order of the British Empire i 1999.

## Referanser


## Eksterne lenker
* 
*
Fjellsport

**Fjellsport** omfatter generelt sett aktiviteter som foregår utendørs i fjellet. Dette omfatter bl.a. fjellklatring og brevandring samt kurs innen disse disiplinene, toppturer til fots og på ski, skredkurs og isklatring.

## Se også
*Fjellfører
*Norsk Fjellsportforum
*Randonnée
*Klatring
*Via ferrata

## Eksterne lenker
* Norsk Fjellsportforum har laget en Nasjonal Standard for instruktører, førere og kursarrangører i fjellsport
Vasilijkatedralen

**Vasilij-katedralen** (russisk: Собор Василия Блаженного, *Sobor Vasilija Blazjennogo*) er en kirke som ligger mellom Den røde plass og Moskvaelven i Moskva i Russland. Katedralen ligger like ved Kreml og er et av de mest kjente landemerkene i hele Russland. Det offisielle navnet på kirken er **Maria beskyttelseskatedral ved vollgraven** (russisk Покровский Собор что на Рву, *Pokrovskij Sobor tsjto na Rvu*). Vasilij-navnet kommer fra en russisk helgen som levde på 1500-tallet. Han ble gravlagt like ved katedralen. I 1588 ble det reist et lite kapell over graven hans, vegg i vegg med katedralen. Etter hvert gikk folk over til å kalle hele bygningen for Vasilij-katedralen og i dag blir det offisielle navnet bare brukt i formelle sammenhenger.

Vasilij-katedralen skiller seg fra de fleste andre kirkebygg med de fargerike utvendige løkkuplene. Innvendig skiller den seg også fra de fleste andre kirkebygg, og i stedet for et stort kirkerom består den av en labyrint av trange ganger med flere små kapeller innimellom. Alt i alt inneholder kirken ti kapeller, hver med sin egen kuppel over, som man kan se fra utsiden.

## Historie
Kirken ble bygget av Ivan den grusomme som et minnesmerke over erobringen av Kazan-khanatet i 1552. Tatarene var etterkommere etter mongolene som erobret Russland i 1240, og holdt landet okkupert i 250 år. I tillegg hadde de i lengre tid plaget tsaren med stadige røvertokt. Det midterste av kapellene er viet Marias beskyttelse. Dette skyldes at selve stormingen av Kazan skjedde på Maria beskyttelsesdag (1. oktober). 7 av de andre kapellene er viet andre helgener hvis festdag falt sammen med viktige krigsbegivenheter. Det siste kapellet, det vestligste, ble viet Jesu inntog i Jerusalem. Vasilij-kapellet ble som nevnt lagt til i 1588 (og fikk sin egen kuppel). Man oppdaget etterhvert at vær og vind lett trengte inn i kapellene, og i 1761-84 laget man derfor et utvendige galleriet rundt 2. etasje (det er der de fleste kapellene ligger). 

Det er forøvrig en legende som sier at da Ivan den grusomme så den ferdige katedralen stakk han ut øynene på begge arkitektene (Barma og Postnik Jakovlev), slik at de aldri mer skulle kunne lage et slikt fantastisk byggverk.

Sognepresten, Ioann Vostorgov, ble skutt 23. august 1919. Våren 1929 ble den så nedlagt som fungerende kirke og overført til det historiske museet. Stalin hadde planer om å rive den for å skaffe bedre plass til militærparader, men ble overtalt til å la den stå. Etter Stalins død i 1953 ble katedralen totalrestaurert. De siste årene har det vært holdt noen gudstjenester her, men den eies fortsatt av staten ved det historiske museet i Moskva.

## Eksterne lenker
*
Jimmy Witherspoon

**Jimmy «Spoon» Witherspoon** (født 8. august 1920 i Arkansas, død 18. september 1997 i Los Angeles) var en amerikansk bluessanger, kjent for drøyt to hundre utgivelser.

Hans berømmelse startet som vokalist fra India under den andre verdenskrig, hvorpå han ble med i Jay McShann's orkester (1945–51) og spilte inn sin signaturhit *Ain't nobody's business* (1949).  Han sang også med jazzorkestre og ga ut *at the [[Montreux Jazz Festival]]* (1959), turnerte Europa (1961) og sågar besøkte Moldejazz (1964).  Han spilte ellers med Count Basie, Duke Ellington og Gerry Mulligan.  Witherspoon ga også ut *Live At The [[Notodden Blues Festival]]* (1992).

I 2008 ble Witherspoon posthumt valgt inn i Blues Hall of Fame.

## Referanser


## Eksterne lenker
* 
* 
*
Nasjonal Standard for instruktører, førere og kursarrangører i fjellsport

**Nasjonal Standard for instruktører, førere og kursarrangører i fjellsport** er en standard utarbeidet og revidert av Norsk Fjellsportforum (NF). Den gir retningslinjer omkring krav til kurs, føring og instruktørutdanning innen fjellsport i Norge. Aktørene som er medlem av NF har forpliktet seg til å følge denne standarden på alle sine arrangementer.

## Se også

*Norsk Fjellsportforum
*Fjellsport
*Fjellfører

## Eksterne lenker

* Norsk Fjellsportforum
Team TotalEnergies

**Team TotalEnergies** er et fransk profesjonelt sykkellag. Laget har hovedsete i Vendée-distriktet i Vest-Frankrike, og sportssjef er tidligere proffsyklist Jean Rene Bernaudeau. 

## 2026
### Ryttere

### Seire

## Referanser


## Eksterne lenker

*
Fjellfører

En **fjellfører** eller **tindevegleder** er en person som driver med føring i alpint terreng. Det vil si i skredterreng på lagdelt vintersnø, og alpine klatreturer som inkluderer grenene bre, fjellklatring og tidvis isklatring.

I motsetning til for eksempel i alpelandene finnes det ingen beskyttelse av yrkestittelen fjellfører i Norge. Det vil si at hvem som helst kan kalle seg fjellfører og ta betalt for å ta med mindre erfarne personer på tur.  

Det Internasjonale Tindeveglederforbundet utdanner profesjonelle tindevegledere gjennom en utdanning som går over tre til fem år.

I Norge er det organisasjonen Nortind som står for denne utdanningen. Norsk Fjellsportforum har også utarbeidet en nasjonal standard for instruktører, og kursarrangører i fjellsport. Både Tindevegledere og instruktører gjennom Norsk fjellsportforum er kvalifisert til å holde kurs innen bre, klatring og snøskred. Fjellføring er derimot en Tindevegleders ekspertise, og skiller seg vesentlig fra Norsk Fjellsportforums instruktørutdanning som kun varer i 10 dager.

## Se også
*Brefører
*Patentfører

## Eksterne lenker
* Nortind – Norske Tindevegledere
* Norsk Fjellsportforum
* Nasjonal Standard for instruktører, førere og kursarrangører i fjellsport 2007 (nedlastbart pdf-dokument)
Sushi (TV-serie)

***Sushi*** er en norsk humorserie som gikk på TVNorge i 2001. Dagfinn Lyngbø og Jon Schau var frontfigurene. I tillegg var også *[[Lompelandslaget]]* sterkt representert ved Trond Hanssen, Linn Skåber, Øyvind Angeltveit og Siw Anita Andersen. Skuespillerne spilte flere roller. Crazy-humor var gjennomgangstonen i serien og den hadde flere fellestrekk med den norske serien *[[Lyckliga gatan (TV-serie)|Lyckliga gatan]]*, som gikk på TV 2 i 1999.

Serien ble innspilt i Bergen i 2000.

## Handling og rollefigurer
Serien hadde flere hovedfigurer, deriblant «Rolf», som var forelsket i en japansk jente. Hennes strenge far mente at Rolf ikke kunne gifte seg med datteren før han eide en ekte sushi-bar. Rolf forsøkte dermed å forvandle venninnen Birgits norske kafe til en sushi-bar, uten at hun merket det. En annen rollefigur var «Siv Danielsen» (spilt av Siw Anita Andersen), som var dirigent for et lite kor med popsanger på repertoaret. Den fiktive Siv var søsteren til virkelighetens Jan Werner Danielsen. I serien var Siv sjalu på sin landskjente bror, og etter hvert begikk hun et sjalusidrap. Andre rollefigurer var den brutale «Blomster-Jim» og «Lunsjmannen» som ingen ville spise lunsj med.

TV-serien inneholdt også en serie sekvenser som ble kalt «Little Brother»; en parodi på realityserien Big Brother. Disse sekvensene handlet om en konkurranse der seks mennesker skulle oppholde seg i et rom på seks kvadratmeter i seks år.

## Seertall
Serien hadde lave seertall. Etter fire (av seks) episoder lå seersnittet på 65 000. Premieren ble sett av 78 000.

## Referanser
Charles Curtis

**Charles Curtis** (født 25. januar 1860 i Topeka i Kansas, død 8. februar 1936 i Washington, D.C.) var en amerikansk republikansk politiker. Han var USAs 31. visepresident under president Herbert Hoover 1929–1933.

Han var den første person uten ren europeisk avstamning som nådde opp til det nest øverste vervet i amerikansk politikk. 

## Liv og virke
### Bakgrunn
Curtis hadde indiansk blod i årene. Moren  Ellen Papin (også skrevet Pappan) var trekvart indianer, og han tilbrakte deler av oppveksten på et indianerreservat. Moren var delvis kaw, osage, potawatomi og fransk. Faren Orren Curtis hadde engelsk, skotsk og walisisk opphav. På morssiden nedstammet Curtis fra kaw-høvdingen White Plume og osage-høvdingen Pawhuska.

Han var utdannet jurist.

### Karriere
Han praktiserte som advokat og aktor for påtalemyndighetene.

I 1893 ble han valgt inn i Representantenes hus. Her satt han til 1907, da han måtte fylle et sete i Senatet etter en representant som hadde trukket seg der. Han var senator fra 1907, med unntak av årene 1913&ndash;1915, helt fram til 1929. Da trakk han seg for å innta visepresidentembetet under president Herbert Hoover.

Depresjonen fant sted i denne presidentperioden. Kort etter at den brøt ut, gikk Curtis inn for femdagers arbeidsuke uten reduksjon av lønninger, som et tiltak for å redusere arbeidsløsheten ved å dele på arbeidet. I oktober 1930 kom Curtis med en sidebemerkning som ble meget kjent: *Good times are just around the corner*. Denne uttalelsen ble senere feilaktig tillagt president Hoover, og ble til en politisk boomerang.

Etter endt periode i Det hvite hus tok han igjen opp advokatpraksisen, denne gangen i Washington, D.C.. Han døde i denne byen av et hjerteinfarkt i 1936.

## Referanser


## Eksterne lenker
* 
*
I Am a Bird Now

***I Am a Bird Now***, som kom ut i 2005, er Antony and the Johnsons andre album og er albumet som skaffet dem et internasjonalt gjennombruddet. For dette albumet mottok bandet blant annet Mercury-prisen i 2005.

## Sporliste
All sanger er skrevet av Antony Hegarty.
# «Hope There's Someone» – 4:21
# «My Lady Story» – 3:33
# «For Today I Am a Boy» – 2:36
# «Man Is the Baby» – 4:09
# «You Are My Sister» – 3:59
# «What Can I Do?» – 1:40
# «Fistful of Love» – 5:52
# «Spiralling» – 4:25
# «Free at Last» – 1:36
# «Bird Gerhl» – 3:14

## Eksterne lenker
*
Edwin Fischer

**Edwin Fischer** (født 6. oktober 1886, død 24. januar 1960) var en sveitsisk pianist og dirigent.  Han blir regnet som den mest kjente pianisten i det 20. århundre, i den tradisjonelle med et reportuar av Johann Sebastian Bach, Ludwig van Beethoven og Franz Schubert. Jan blir også regnet for å være en av de aller beste pianolærerne i moderne tid.

## Referanser


## Eksterne lenker
* 
* 
*  Diskografi
VPS-konto

**VPS-konto** er en konto som alle investorer som handler aksjer/grunnfondsbevis notert på norsk børs, må opprette. Også de som handler obligasjoner og sertifikater utlagt i Norge, må opprette en egen verdipapirkonto (VPS-konto). VPS-kontoen føres av investors kontofører.
Nordstrand videregående skole

**Nordstrand videregående skole** var en offentlig videregående skole i bydel Nordstrand i Oslo. Skolen ble grunnlagt i 1889 som *Nordstrand Middelskole*, en privat skole. Skolen hadde ca. 360 elever, alle på utdanningsprogram for studiespesialisering.
  
Høsten 2013 ble skolen lagt ned og tilbudene flyttet til den nye Kongshavn videregående skole i bygget til den gamle Sjømannsskolen i Ekebergskråningen. Skolebygget på Nordstrand ble brukt som erstatningslokaler for deler av Munkerud skole, mens Munkerud var under oppussing fra 2014 til 2016. I 2021 ble Nordstrand ungdomsskole etablert i lokalene til Nordstrand videregående skole.

## Historie
Nordstrand videregående skole var en av de eldste videregående skolene i Oslo. Skolen ble grunnlagt i 1889 av Agnes Thorsen og Abraham Breien. Da var den en privat middelskole, den første i Aker kommune. I 1917 ble skolen kommunal og fikk navnet *Nordstrand høyere almueskole*, senere bare *Nordstrand høyere skole*. De første gymnasklassene kom i 1936. Bygningen er stort sett original, men ble betydelig modernisert gjennom årene. Blant annet fikk skolen et moderne auditorium med plass til 132 personer.

Høsten 2013 flyttet skolen til den tidligere Sjømannsskolen i Ekebergskråningen. Her ble fasaden beholdt sammen med enkelte fredede deler av bygningen innvendig. Forøvrig er bygningen totalrenovert og framstår som et moderne skolebygg.

## Rektorer
* 1889&ndash;1917: Agnes Thorsen  og Abraham Breien (skolestyrer og grunnleggere)
* 1917&ndash;1940?: Magnus Andresen
* 1941&ndash;1948: Ivar Knutson
* 1949&ndash;1959: Gunnar Abusdal
* 1960&ndash;1971: Anders Standnes
* 1972&ndash;1989: Knut Gaarder
* 1989&ndash;2005: Ottar Seigerud
* 2005&ndash;2009: Torunn Thomassen
* 2009&ndash;2010: Anne Katrine Bech Skogan (fungerende, fra Bredtvet videregående skole)
* 2010&ndash;2013: Jan Ljøner (fra Hellerud vgs, til Kongshavn videregående skole)

## Revy
Skolen har satt opp flere revyer.

**Nyere revy-historie:** 
*1997: En aldri Så Liten Fantasi
*1998: Humorpolitiet
*2000: Fun club
*2001: Da jeg traff Tom Sterri med sprettert
*2002: Sukkerspinn
*2003: A little less conversation
*2004: Fu:s
*2005: Barely Legal
*2006: Nostalgi
*2007: RevyTube
*2008: Hva mener du?
*2009: Kløver 5
*2010: Stripped
*2011: Lurveleven
*2012: Ikke Stopp Pressen
*2013: La Grande Finale

## Se også
* Nordstrandrevyen
* Kongsvik videregående (TV-serie spilt inn på Nordstrand videregående)
* Kongshavn videregående skole

## Referanser
Norsk Ukeblad

***Norsk Ukeblad*** er et norsk ukeblad som ble opprettet av Ernst G. Mortensen i 1933. *Norsk Ukeblad* regnes blant de tradisjonelle familiebladene med reportasjer, mat-, bolig-, mote- og helsestoff særlig rettet mot voksne kvinner. I tillegg inneholder bladet blant annet noveller og annonser. 

*Norsk Ukeblad* var Norges største ukeblad fram til 1970-tallet. I 2014 hadde ukebladet et opplag på 74 623. 

Utgiver er i dag Egmont Hjemmet Mortensen AS i Oslo. Redaktør er siden 2010 Kjersti Moen, som overtok etter Maj-Lis Stordal. Ansvarlig redaktør er Kjersti Mo. 

## Opplag
Bekreftede netto opplagstall, tall etter 2005 fra Mediebedriftenes Landsforening:

## Referanser


## Eksterne lenker
* Hjemmeside
* Fakta om Norsk ukeblad
Nettsted

Et **nettsted** (engelsk *website* eller *web site*) er en samling av relaterte nettsider som vanligvis ligger under samme domenenavn. Nettsteder er tilgjengelige i et nettverk, som regel internett, men kan også være i et lokalt datanett. Nettstedets sider kan nås med URL-er. Alle offentlig nettsteder utgjør sammen World Wide Web (av og til fornorsket verdensveven). 

Inngangssiden på nettstedet en kommer til når en besøker et domenenavn uten å angi nøyaktig hvilken side de skal besøke er ofte kalt **hjemmesiden**, startsiden, eller forsiden. Nettsteder består av en samling tekstdokumenter, nettsider. Disse består av tekst med formateringskoder i markeringsspråket HTML. Sidene kan inkludere bilder fra medieelementer som er lagret på andre nettsteder, og lenker til andre nettsteder. En nettside kan inkludere elementer fra andre nettsteder ved hjelp av egnede teknologier (som for eksempel RSS). Nettsider blir hovedsakelig aksessert og transportert over hypertekstoverføringsprotokollen HTTP. Brukerapplikasjonen, oftest en nettleser, viser vanligvis innholdet på nettsiden i henhold til markeringsinstruksjonene på en dataskjerm.

Sidene på et nettsted kan være organisert på flere måter. Ofte gjenspeiler sidene hvordan nettsidene ligger lagret i filsystemet på webtjeneren (skråstrek i URL-en, /, representerer da en mappe/katalog i filenes lagring). På nettsted som er laget med nyere publiseringssystemer er nettsidene på nettstedet (vanligvis) ikke lagret som filer, men normalt i databaser. Organiseringen av sidene på nettstedet og URL-strukturen er da styrt av innstillinger i publiseringssystemet. I tillegg til å navigere mellom sidene gjennom lenker i teksten, har de aller fleste nettsteder navigasjonsmenyer (oftest til venstre, eller toppmeny) for å hjelpe brukerne til å finne fram til siden(e) de er på leting etter. 

## Vanlige typer nettsteder

Det er en gradvis overgang og overlapp mellom nettsteder og nettjenester. 

## Se også
* Nettside
* Mikronettsted
* Portal (internett)
* Kategori:Nettsteder

## Referanser
Radarpar

**Radarpar** er en betegnelse på to personer som har et svært godt samspill eller jobber effektivt sammen. Referansen til *[[radar]]* har blitt forklart på forskjellige måter, bl a at de to personene blir styrt av en radar eller at de kan lese tankene til hverandre med radar.
Den mest plausible forklaringer kan være fra 1942, da fly i så tett formasjon, at datidens radar ikke klarte å separere disse ble kalt radarpar. Ifølge en annen teori har uttrykket sitt opphav i Radovan og Vukomir Râdar, to eneggede tvillinger og stumfilmkomikere fra datidens Jugoslavia (nærmere bestemt nåtidens Slovenia) som med sine Helan og Halvan-inspirterte filmer var svært populære i en kort periode i Norge i 1930-årene.

Innen idrett brukes uttrykket ofte om to spillere som individuelt sett ikke har ferdigheter nok til å være på topp, men som sammen utfyller hverandre slik at de oppnår gode resultater. Begrepet ble antakelig første gang brukt i norsk om Rosenborg-spissparet Odd Iversen og Harald Sunde.

Ordet *radarpar* ble allerede i 1969 betraktet som en klisjé i norsk språk.

## Kjente radarpar
* Odd Iversen og Harald Sunde, gammelt spisspar fra Rosenborg.
* Knutsen & Ludvigsen (Øystein Dolmen og Gustav Lorentzen), norsk band
* Kjell Kristian Rike og Jon Herwig Carlsen, norske sportskommentatorer

## Se også
* *[[parhester]]*

## Referanser
Stephen Lee

**Stephen Lee** (født 12. oktober 1974 i Trowbridge) er en engelsk profesjonell snookerspiller.

Lee ble profesjonell i 1992 etter at han vant det engelske amatørmesterskapet og har til sammen vunnet fire rankingturneringer, sist Welsh Open i 2006 hvor han slo regjerende verdensmester Shaun Murphy 9&ndash;4. Han har holdt seg rundt åttendeplass på verdensrankingen siden 1999 og var sesongen 2000/2001 rangert som nummer fem, som er hans beste plassering. Foran sesongen sesongen 2007/2008 er han rangert som nummer tretten. I januar 2008 spilte han seg frem til finalen i Masters, men tapte 3&ndash;10 for Mark Selby.

Han gjør seg bemerket ved at han har usedvanlig høy vekt til å være en profesjonell idrettsutøver. Ronnie O'Sullivan skrev i sin selvbiografi at en mulig forklaring på Lee sin høye vekt kunne være at han hadde utviklet en avhengighet til mat på grunn av det høye presset snooker medførte.

## Referanser


## Eksterne lenker
*
Svarte penger – hvite løgner

***Svarte penger – hvite løgner*** er en norsk krim- og dramaserie som ble sendt på NRK1 i 2004. Serien handler om en politimann som havner på kanten av loven etter at han blir følelsesmessig engasjert i livet til en ung kvinne. Hovedrolle spilles av Trond Espen Seim. Serien var skapt av Ulf Breistrand og Jarl Emsell Larsen. 

Den fikk prisen for beste TV-drama under Gullruten 2004 samt Amandaprisen 2004 for beste dramatiske fjernsynsproduksjon og årets kvinnelige skuespiller. Den ble året etter belønnet med Rivertonprisen for beste kriminallitterære arbeid.

Serien hadde høye seertall med et snitt på 744 000. Premieren ble sett av 832 000.

## Handling
Seriens hovedperson, Sverre Fjeld (Trond Espen Seim) kommer fra Elverum og tar etter endt utdanning praksistiden sin ved Stovner politikammer. Ute på patrulje kommer han i kontakt med Trude (Ane Dahl Torp), som gjennom sin eksmann er trukket inn i et kriminelt miljø. Etter hvert begynner han å engasjere seg mer enn sunt er for å hjelpe den unge kvinnen og hennes lille datter Sara til å få et bedre liv.

Når Sverre havner i klemme mellom samvittigheten og loven, gjør han et skjebnesvangert valg. Snart begynner snøballen å rulle, og problemene tårner seg opp for ham. Imens venter ungdomskjæresten og forloveden Randi (Tone Mostraum) intetanende hjemme på storgården i Elverum og forbereder bryllup.

## I rollene
I de viktigste rollene:
*Trond Espen Seim ...Sverre (politibetjent)
*Ane Dahl Torp ....Trude (alenemor)
*Tone Mostraum ....Randi (Sverres forlovede)
*Jan Sælid ....Joakim (venn av Trudes eksmann)
*Janne Formoe ....Kine (Trudes venninne)
*Per Schaanning ....Arne (politikollega)

I øvrige roller bl.a.: Jon Øigarden, Tone Danielsen, Anne Ryg, Anders Dahlberg, Ove Christian Owe, Erik Hivju, Ketil Høegh, Trond Brænne, Veslemøy Haslund, Anders Danielsen Lie, Lasse Kolsrud, Svein Scharffenberg, Jorunn Kjellsby, Per Jansen, Andrine Sæther, Ellen Birgitte Johannessen, Ine Jansen, Mads Ousdal, Nils R. Muller

## Referanser
Rabobank (bank)

**Rabobank** *(Coöperatieve Centrale Raiffeisen-Boerenleenbank B.A.)* er en nederlandsk bank-institusjon med kontorer over hele verden, primært i Nederland. Selskapet ble etablert i 1972.

Rabobank var hovedsponsor for sykkellaget Rabobank fra 1996 til 2012.

## Referanser


## Eksterne lenker
*
3gp

**3gp-fil** (3rd Generation Partnership Project – 3GPP & 3GPP2) er et multimediefilformat designet for å overføre lyd og videofiler fra mobilkamera over Internett. Formatet er en standard for opprettelse, overføring og avspilling av filer over 3'de generasjons trådløse nettverk verden over.

3gp bygger på MPEG-4 standarden, og kan lett konverteres om til f.eks. MPEG-filer ved hjelp av enkle konverteringsprogrammer.

## Formates støttes av bl.a følgende programmer
### MAC OS
*Apple QuickTime Player
*Roxio Toast
*RealNetworks RealPlayer
*VideoLAN VLC media player
*MPlayer

### MS Windows
*Apple QuickTime Player
*Roxio Easy Media Creator
*RealNetworks RealPlayer
*VideoLAN VLC media player
*MPlayer
*MIKSOFT Mobile 3GP Converter

### Linux
*VideoLAN VLC media player
*MPlayer

## Referanser


## Eksterne lenker
* 3GPP.ORG
Forbindelsesfly

**Forbindelsesfly** er fly som brukes for å opprettholde forbindelsen mellom forskjellige militære avdelinger og enheter. Som forbindelsesfly brukes som regel lette fly som kan bruke improviserte rullebaner. I dag har helikoptre i stor grad erstattet fly i denne rollen.
Annette Sikveland

**Annette Sikveland** (født 1972) er en norsk tidligere skiskytter. Hun var med på Norges lag som ble verdensmester på lagkonkurransen under VM i skiskyting 1995 og 1997.

I sin karriere som skiskytter vant Sikveland tre stafettmedaljer, bronse i VM i 1995 i Antholz, sølv i VM i 1997 i Osrblie og bronse i OL i 1998 i Nagano. Hun tok en verdenscupseier i 1997 (normalprogram i Ruhpolding), og kom fire ganger på seierspallen i verdenscupløp. Sammenlagt var hennes beste plassering i verdenscupen nr. 14 i 1996. Hennes beste individuelle OL-plassering er åttendeplassen på 15 km i OL i Nagano i 1998. Hun avsluttet sin karriere etter 1998/99-sesongen grunnet en kneskade.

Hun var i en periode samboer med den tyske skiskytteren Sven Fischer.

## Verdenscupseire

## Referanser


## Eksterne lenker

* 
*  Annette Sikveland på Biathlonworld
Lille-Polen

**Lillepolen** (polsk *Małopolska*, latin *Polonia Minor*) er en historisk region som utgjør de sørøstlige deler av Polen. Den ligger i Wisłas øvre og til dels sentrale avrenningsområde. Navnet Lille-Polen (som motsetning til Stor-Polen) ble først tatt i bruk i det 14.-15. århundre.

Det historiske høylandsområdet strekker seg fra Karpatene i sør til elvene Pilica og Wieprz i nord. Lille-Polen grenser i vest med Schlesien, i nord med Masovia og Podlasie, og i øst med Ukraina (Røde Rutenia). Frem til andre verdenskrig omfattet området også store deler av dagens Ukraina (Galicia) med Lwów (Lviv).

Lille-Polen ligger i dag i voivodskapene Małopolska, Podkarpacie, Lublin og Święty Krzyż, samt de østlige delene av voivodskapet Schlesiske og de sørlige delene av voivodskapene Mazowsze og Łódź.

Den historiske hovedstaden i Lille-Polen – Kraków – regnes av mange som Polens kulturhovedstad, og står oppført på UNESCOs liste over verdens kulturarv. Saltgruven Wieliczka like ved Kraków og Lille-Polens trekirker er også skrevet inn på listen.

## Eksterne lenker
*
Norsk bremuseum

**Norsk Bremuseum & Ulltveit-Moe senter for klimaviten** ble etablert i 1991 og ligger i bygda Fjærland i Sogndal kommune. Museet er en privat stiftelse oppretta av Den Norske Turistforening, International Glaciological Society, Norges vassdrags- og energidirektorat, Norsk Polarinstitutt, Høgskulen på Vestlandet, Universitetet i Bergen og Universitetet i Oslo i 1989. 

Formålet med Norsk Bremuseum er å samle, skape og spre kunnskap om breer og klima. Virksomheten omfatter naturvitenskapelige og kulturhistoriske fagfelt. Bremuseet viser samspillet i naturen og mellom natur og menneske - gjennom avansert filmteknikk, interaktive modeller og eksperiment med ekte bre-is. Hovedattraksjonen er panoramafilmen om Jostedalsbreen, og museet har også en interaktiv utstilling om jordens klimahistorie. Utendørs finnes det en pedagogisk lekepark, blant annet med mammuter, som er særlig myntet mot barn.

Museet er tegnet av sivilarkitekt M.N.A.L. Sverre Fehn. Bygget ble tildelt arkitekturprisen Betongtavlen for 1992 og Houens fonds diplom for 1994. I juli 2007 passerte museet én million besøkende.

Torsdag 19. juli 2007 ble det åpnet en ny avdeling, kalt Ulltveit-Moe senter for klimaviten. Ulltveit-Moe gav hele 15 millioner til Norsk Bremuseum for at museet kunne bygge denne ekstra klimadelen. Tidligere visepresident i USA, Walter Mondale, var til stede for å foreta åpningen. Mondale har nedstammet fra bygden og navnet Mondale kommer av Mundal i Fjærland.

Norsk Bremuseum er også et sertifisert besøkssenter for Jostedalsbreen Nasjonalpark. I 2019 vant museet Reiselivsprisen i Sogn og Fjordane.

Museet er åpent hver dag fra april til november.
## Se også
* Jostedalsbreen nasjonalpark

## Referanser


## Eksterne lenker
* 
* Kulturnett
Lateritt

**Lateritt** (avledet av latin *later*, «teglstein, murstein», + *-itt*) er rødfarget forvitringsjord med aluminium- og jernhydroksider som hovedbestanddeler. 

Lateritt består av vulkaniske bergarter, hovedsakelig av mineralene kaolinitt, goethitt, hematitt og gibbisitt. I tillegg inneholder mange lateritter kvarts. Den er utbredt i nedbørrike tropiske og subtropiske strøk.

Det er jernoksid sammen med goethitt og hematitt som gir den rødbrune fargen.

Lateritt forekommer i fuktige tropiske strøk og har ingen tydelig lagdeling. På grunn av kjemisk forvitring er de fleste silikatmineralene borte slik at jordsmonnet i stor grad består av jern og aluminium. Jernforbindelsene gjør at fargen er rødlig. Hvis plantedekket forsvinner og jordsmonnet kommer i dagen, danner det seg et hardt lag/skorpe.

## Referanser
Synnøves duell

***Synnøves duell*** er et norsk underholdningsprogram med Synnøve Svabø som gikk på TV 2 i 2001. I dette programmet fikk Svabø ti ulike utfordringer fra ti kjente nordmenn som hun selv valgte ut. Poenget var å lage morsomme og dristige stunt. Ferden gikk verden rundt. Programmet gikk på lørdagskvelder.

Premieren ble sett av 563 000 og hadde en markedsandel på 34 %. Programmet mistet en del seere utover vinteren.

## Referanser
Cofidis (sykkellag)

**Cofidis** er et fransk sykkellag. Laget har eksistert siden 1996, og har hele tiden blitt sponset av det franske finansselskapet Cofidis. Fra 2005 var Cofidis et ProTour-lag, men laget mistet den statusen etter 2009-sesongen. I 2020 var de tilbake på øverste nivå.

Etter 2025-sesongen rykket de igjen ned til nest øverste nivå.

## 2026
### Ryttere

### Seire

## Tour de France 2007
Den 25. juli 2007 ble det kjent at Cofidis-rytteren Cristian Moreni hadde avlagt en positiv dopingprøve på testosteron etter den 11. etappen av Tour de France 2007. Moreni valgte å ikke bestride prøven, og innrømmet med dette dopingmisbruk. Som en følge av avsløringen valgte Cofidis å trekke seg fra Touren, slik som også Team Astana gjorde. 

Cofidis, le Credit Par Telephone kunngjorde også at de trakk seg som hovedsponsor for laget etter 2008-sesongen som en konsekvens av dopingavsløringen i touren, men denne beslutningen ble senere omgjort.

## Referanser


## Eksterne lenker
*
Verdenscupen i landeveissykling for menn

**UCI Verdenscupen** i landeveissykling var en sesonglang, årlig konkurranse som bestod av 10 endags-ritt, og som ble arrangert fra 1989 til 2004. Det ble kåret en individuell vinner og en lag-vinner. Paolo Bettini er den mestvinnende i verdenscupen med sine tre seiere på rad i 2002, 2003 og i 2004. Konkurransen ble avviklet etter 2004-sesongen etter 16 sesonger og erstattet av UCI ProTour.
  
## Ritt i verdenscupen
*Vår – fra midten av mars til slutten av april
**  Milano-Sanremo
**  Flandern rundt
**  Paris–Roubaix
**  Amstel Gold Race
**  Liège-Bastogne-Liège

*Sensommer/høst – fra begynnelsen av august til midten av oktober
**  HEW-Cyclassics
**  Clasica San Sebastian
**  Züri-Metzgete
**  Paris-Tours
**  Giro di Lombardia

## Vinnere
Alværn

:*For fogdegården i Høyanger, se [[Alværn i Lavik]]*.

**Alværn** er et strøk som ligger vest på Nesodden i Akershus, mellom Nesoddtangen og Fjellstrand, med adkomst fra fylkesvei 157. 

## Stedsnavnet
Navnet Alværn kommer av alle svabergene rundt bukta, som ga vern/beskyttelse mot vær og vind. Området var opprinnelig del av gårdsnummer 30 i Nesodden, To gård, men utgjør i dag en sørvestlig utløper av tettstedet Nesoddtangen.

Tidligere ble navnet Alværn brukt bare om dette strøket rundt Alværnbukta. Etter omfattende boligbygging gjennom de siste 40-50 år, er øvre deler av Alværn nå mer eller mindre vokst sammen med Bjørnemyr.

## Næringsliv
Alværn hadde sin storhetstid da det var oljelager og raffineri på øygruppen Steilene. På denne tiden bodde hundrevis av mennesker, særlig industriarbeiderfamilier, nede i Alværn. Samfunnet hadde egen skole, Alværn brugsskole, og det fantes postkontor og butikk.

Det er en ungdomsskole der. Den heter Alværn ungdomsskole. Dagens lokalbutikktilbud finnes i Bjørnemyrområdet.

Fra Alværn brygge går det båt ut til Steilene. Av Steilene er det kun øya *Knerten* og halve *Fyrsteilene* som har ferdselesforbud (fuglereservat), de øvrige kan benyttes til blant annet bading. 

Nesodden Idrettsforening har en grusbane på Alværn. I 2010 ble det her lagt kuntsgress. I 2022 ble kunstgresset fjernet.

## Referanser
Odd Erik Lothe

**Odd Erik Lothe** (født 1972) vokste opp i Kjølsdalen i Eid kommune i Nordfjord. Han er mest kjent som frontfigur og låtskriver i bandet Fabel, som ble nominert til Spellemannprisen i 1997 og Årets beste album 1997 og 1999 på NRK P1. Han er også med i Finn-Erix og Green Granadas. 

Sommeren 2007 utga han plata Fabel 07.

## Diskografi
* *Rust* (med Mighty Magnolias) (2020)
* *Jaguar* (med Mighty Magnolias) (2022)

### Fabel
* *Dagane* (1996)
* *[[Jordbær og grasbrann]]* (1996)
* *[[Flørt (Fabel-album)|Flørt]]* (1997)
* *For halv maskin* (1998)
* *[[Det e musikk]]* (1999)
* *[[Smil (Fabel-album)|Smil]]* (2002)
* *[[07 (album)|07]]* (2007)
### Lothe
* *Blå song* (2012)
* *Kjærleik & hat* (2016)

### Green Granadas
* *[[Slidin' All Over]]* (2007)
### Andre deltagelser
* *Med kjærlig hilsen ...* (1998)
* Eriksen: *[[Blåmandag (album)|Blåmandag]]* (1998)
* Populærorkesteret Finn-Erix: *Hjørdis med H* (2002)
* Roger Allan Ivin: *The Voice of Ray Allen* (2005)
* Olav Stedje: *[[Livstegn]]* (2006)

## Se også
* Liste over kjente elever ved Firda videregående skole

## Eksterne lenker
* Fabels hjemmeside
* kritikk fra Dagbladet